CELEX: 62011CA0409
Language: et
Date: 2013-07-11 00:00:00
Title: Kohtuasi C-409/11: Euroopa Kohtu (esimene koda) 11. juuli 2013 . aasta otsus (Fővárosi Törvényszéki eelotsusetaotlus — Ungari) — Gábor Csonka, Tibor Isztli, Dávid Juhász, János Kiss, Csaba Szontág versus Magyar Állam (Mootorsõidukite kasutamine — Tsiviilvastutuskindlustus — Direktiiv 72/166/EMÜ — Artikli 3 lõige 1 — Direktiiv 84/5/EMÜ — Artikli 1 lõike 4 esimene lõik — Kindlustusandja maksejõuetus — Kahju hüvitamise eest vastutava organi sekkumise puudumine)

31.8.2013   
            
            
               ET
            
            
               Euroopa Liidu Teataja
            
            
               C 252/7
            
         Euroopa Kohtu (esimene koda) 11. juuli 2013. aasta otsus (Fővárosi Törvényszéki eelotsusetaotlus — Ungari) — Gábor Csonka, Tibor Isztli, Dávid Juhász, János Kiss, Csaba Szontág versus Magyar Állam
   (Kohtuasi C-409/11) (1)
   
   (Mootorsõidukite kasutamine - Tsiviilvastutuskindlustus - Direktiiv 72/166/EMÜ - Artikli 3 lõige 1 - Direktiiv 84/5/EMÜ - Artikli 1 lõike 4 esimene lõik - Kindlustusandja maksejõuetus - Kahju hüvitamise eest vastutava organi sekkumise puudumine)
   2013/C 252/09
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Törvényszék
   
      Põhikohtuasja pooled
   
   
      Hagejad: Gábor Csonka, Tibor Isztli, Dávid Juhász, János Kiss, Csaba Szontág
   
      Kostja: Magyar Állam
   
      Ese
   
   Eelotsusetaotlus — Fővárosi Bíróság — Nõukogu 24. aprilli 1972. aasta direktiivi mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta (EÜT L 103, lk 1; ELT eriväljaanne 06/01, lk 10) tõlgendamine — Liikmesriikide kohustus võtta vajalikud meetmed selleks, et kõik kohustusliku tsiviilvastutuskindlustuse poliisid kataksid kogu ühenduse territooriumi — Liikluskindlustusühingu tegevusloa tühistamine, millega kaasneb nimetatud kindlustusühinguga lepingu sõlminud isikute kohustus vastutada isiklikult oma varaga teistele isikutele tekitatud kahju eest — Riigi vastutus direktiivi ebaõige ülevõtmise korral.
   
      Resolutsioon
   
   Nõukogu 24. aprilli 1972. aasta direktiivi 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta (muudetud Euroopa Parlamendi ja nõukogu 11. mai 2005. aasta direktiiviga 2005/14/EÜ) artikli 3 lõiget 1 koostoimes nõukogu 30. detsembri 1983. aasta teise direktiivi 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (muudetud direktiiviga 2005/14) artikli 1 lõikega 4 tuleb tõlgendada selliselt, et sellega liikmesriikidele pandud kohustused ei hõlma kohustust näha ette garantiiorgan, mis tagab liiklusõnnetuse ohvritele hüvitise maksmise juhul, kui tekitatud kahju eest vastutavatel isikutel oli sõidukite kasutamise tsiviilvastutuskindlustus, aga kindlustusandja on muutunud maksejõuetuks.
   
      (1)  ELT C 347, 26.11.2011.